CELEX: 62007CO0225
Language: hu
Date: 2008-07-03 00:00:00
Title: A Bíróság (harmadik tanács) 2008. július 3-i végzése.#elleni büntetőeljárás Rainer Günther Möginger.#Előzetes döntéshozatal iránti kérelem: Amtsgericht Landau/Isar - Németország.#Az eljárási szabályzat 104. cikke 3. §-ának első bekezdése - 91/439/EGK irányelv - Vezetői engedélyek kölcsönös elismerése - Vezetői engedély visszavonása - Új engedély kiállításának átmeneti tilalma - A tilalmi idő alatt másik tagállamban szerzett engedély érvényessége.#C-225/07. sz. ügy.

A Bíróság (harmadik tanács) 2008. július 3‑i végzése – Möginger elleni büntetőeljárás
      (C‑225/07. sz. ügy)
      „Az eljárási szabályzat 104. cikke 3. §‑ának első bekezdése – 91/439/EGK irányelv – Vezetői engedélyek kölcsönös elismerése – Vezetői engedély visszavonása – Új engedély kiállításának átmeneti tilalma – A tilalmi idő alatt másik tagállamban szerzett engedély érvényessége”
      Közlekedés – Közúti közlekedés – Vezetői engedély – 91/439 irányelv (Az 1882/2003 rendelettel módosított 91/439 tanácsi irányelv, 1. cikk, (2) bekezdés, és 8. cikk, (2) és (4) bekezdés)
         (vö. 45. pont és a rendelkező rész)
      
      Tárgy
      
         
               Előzetes döntéshozatal iránti kérelem – Amtsgericht Landau/Isar – A vezetői engedélyekről szóló, 1991. július 29‑i 91/439/EGK
                  tanácsi irányelv (HL L 237., 1. o.; magyar nyelvű különkiadás 7. fejezet, 1. kötet, 317. o.) 8. cikke (2) és (4) bekezdésének
                  értelmezése – Az olyan, más tagállam területén szerzett vezetői engedély érvényessége elismerésének a lakóhely szerinti tagállam
                  általi megtagadása, amelyet jogosultja a lakóhely szerinti tagállamban a vezetői engedély újbóli kiállításának kérelmezésére
                  vonatkozó átmeneti tilalmi idő alatt szerzett meg.
               
            Rendelkező rész
      Az 1882/2003/EK európai parlamenti és tanácsi rendelettel módosított, a vezetői engedélyekről szóló, 1991. július 29‑i 91/439/EGK
         tanácsi irányelv 1. cikkének (2) bekezdése, és 8. cikkének (2) és (4) bekezdése úgy értelmezendő, hogy azokkal nem ellentétes,
         ha egy tagállam megtagadja azon vezetői engedély érvényességének elismerését, amelyet másik tagállamban állítottak ki olyan
         időpontban, amikor annak jogosultja az első tagállamban új vezetői engedély kiállítására vonatkozó átmeneti tilalom hatálya
         alatt állt. Az a körülmény, hogy az érvényesség kérdése a tilalmi idő leteltét követően merül fel, e tekintetben nem releváns.